_:nabbfc3235fb54c1a9b50ffb86646539dxb0
<http://schema.org/articleBody>
"Az Országgyűlés kedden több ponton is módosította a szerencsejáték-törvényt. A kiszabható bírság 100 ezerről 10 millió forintra nőhet, szigorodik az adózás, és új elem az online kaszinókra kivetett kiegészítő 15 százalékos játékadó. A szerencsejáték-törvény módosítása szerint a szerencsejáték szervezője ezentúl nyilvántartást vezethet azokról a játékosokról, akik súlyosan megszegték a szabályokat és kitiltották őket az játékból. Az adatokat hat évig kell megőrizni.50 ezer−500 ezer forintról 100 ezer−10 millió forintra a bírság olyan esetekben például, ha a játékszervező eltér a jóváhagyott játéktervtől.A módosítás egyértelművé teszi, hogy a több kaszinóval rendelkező a kaszinóinak és online kaszinóinak tiszta játékbevételét havonta összevontan, göngyölítve állapítja meg, ennek során a koncessziós díj göngyölített, kumulált levonására nincs lehetőség, a koncessziós díjnak minden tárgyhónapban csak az adott tárgyhónapra eső arányos része vonatható le.Új elem az online kaszinók kiegészítő 15 százalékos játékadója abban az esetben, ha a játékszervező kaszinóinak tiszta játékbevételét meghaladja az online kaszinójának játékbevétele. Ilyenkor a pozitív különbözet az adóalap, amely után 15 százalékos játékadó fizetésére is köteles a szervező.A törvényalkotási bizottság javaslatára került be a jogszabályba, hogy 2016. január 1-től nemcsak a játékkaszinók, hanem az online játékkaszinók játékadójának 3 százalékát is játékosvédelmi célra kell fordítani.A személyi jövedelemadóról szóló törvény módosításával a külföldi jackpot rendszerből származó jövedelem adóköteles lesz.OLVASSON TÖBBET A 2016-OS VÁLTOZÁSOKRÓL!"
<https://adozona.hu/2016_os_valtozasok/Tizmillio_is_lehet_a_buntetes_modosult_a_sz_2QYC58>